Ur wech ouzhpenn eo brav golo 28 jours plus tard. Met n'eo ket aet doare tresañ an diabarzh war welaat, siwazh. El levrenn-mañ e vez desket hiroc'h diwar-benn Clint, ar c'helaouenner amerikan. Ur c'helaouenner kustum da vont war tachenn brezelioù a bep seurt. Ne ouie ket pezh a oa o c'hoarvezout er Rouantelezh-Unanet er penn-kentañ. Tro hon eus neuze da welet sell diavaez ar broioù all war pezh a c'hoarvez er film. Da c'houde e kendalc'h beaj ar strolladig e Bro Skos e lec'h e oa chomet e fin al levrenn gentañ. Kevrinusoc'h-kevrinusañ eo ar pezh a zo c'hoarvezet gant tudennoù all ar film (gwelet 'vezont war troc'hadennoù kelaouennoù gant Selena) met mod all ne ya ket kalz war-raok an istor…